Paul Auster

Paul Benjamin Auster, salanimi Paul Benjamin, (s. 3. helmikuuta 1947 Newark, New Jersey, Yhdysvallat) on yhdysvaltalainen kirjailija, kriitikko, kääntäjä, elokuvakäsikirjoittaja ja elokuvaohjaaja.

Elämä ja ura
Paul Auster syntyi Newarkissa New Jerseyssä keskiluokkaiseen puolanjuutalaiseen perheeseen 

Auster opiskeli kirjallisuutta Columbian yliopistossa. Opiskeluaikoinaan hän tutustui ranskalaisiin runoilijoihin. Muita hänen kirjallisia esikuviaan ovat olleet Edgar Allan Poe, Nathaniel Hawthorne, Herman Melville, Michel de Montaigne, Ludwig Wittgenstein, Maurice Merleau-Ponty ja Samuel Beckett.

Valmistuttuaan Auster muutti Ranskaan, missä hän hankki elantonsa käännöstöillä. Ennen kirjailijaksi ryhtymistään Auster kokeili useita ammatteja messipojasta puhelinvaihteen hoitajaan.

Tuotannosta 
Auster on julkaissut vuodesta 1974 lähtien romaaneja, esseitä, artikkeleita ja runoja sekä käännöksiä ranskasta englantiin. Esikoisteoksensa Squeeze Play hän julkaisi salanimellä Paul Benjamin. Hänen läpimurtoteoksensa oli New York -trilogia (1985−1986), joka koostuu pienoisromaaneista Lasikaupunki, Aaveita ja Lukittu huone.  Trilogian lisäksi Austerilta on suomennettu useita muita romaaneja.

Austerin romaanien henkilöhahmojen identiteetti on usein häilyvä. Tapahtumien kulkua määrittelee voimakkaasti sattuma. Lasikaupungin päähenkilö Daniel Quinn toteaakin: ”Todellista on vain sattuma”. Samoin Austerin teoksissa on runsaasti metafiktiota, jossa fakta ja fiktio kietoutuvat toisiinsa niin, ettei niitä voi erottaa toisistaan. Esimerkiksi Lasikaupungin Quinn, salanimeen kätkeytyvä rikoskirjailija William Wilson ja yksityisetsivä nimeltä Paul Auster saavat miettimään faktan ja fiktion suhdetta. Auster luetaan tavallisesti postmodernistiksi. Austerin tyyli on lakoninen, viileän humoristinen, eikä juonikaan ole rönsyilevä.

Talvipäiväkirja (Winter Journal, 2012) sai The Guardianin kriitikolta J. Robert Lennonilta murska-arvostelut: ”Se on kamala kirja – niin ryhditön, huonosti suunniteltu ja kehnosti toimitettu hirvitys, että se saa miettimään, onko todella pitänyt sitä edeltävistä teoksista.”

Austerin elokuvat Smoke (1995; käsikirjoitus), Blue in the Face (1995, ohjaus yhdessä Wayne Wangin kanssa, käsikirjoitus) ja Nainen sillalla (1998; käsikirjoitus ja ohjaus) ja The Inner Life of Martin Frost (2007; ohjaus) on esitetty myös Suomessa.

Yksityiselämä
Auster asuu Brooklynissä New Yorkissa vaimonsa, kirjailija Siri Hustvedtin kanssa. Heidän tyttärensä Sophie Auster on näyttelijä ja laulaja. Paul Austerilla todettiin syöpä joulukuussa 2022.

Auster oli aiemmin naimisissa kirjailija Lydia Davisin kanssa. He erosivat vuonna 1978. Heidän poikansa Daniel Auster kuoli huumeiden yliannostukseen 44-vuotiaana huhtikuussa 2022. Puoli vuotta aiemmin Daniel Austerin alle yksivuotias tytär oli kuollut fentanyylin ja heroiinin yliannostukseen. Daniel Austeria syytettiin tytön kuolemasta, ja hänet oli päästetty takuita vastaan odottamaan oikeudenkäyntiä.

Teokset

Englanniksi
 The Invention of Solitude, 1982 (kaksi esseetä, suom. Yksinäisyyden äärellä, 2005)
 New York -trilogia: 
 City of Glass, 1985 (suom. Lasikaupunki, 1988)
 Ghosts, 1986 (suom. Aaveita, 1988) 
 The Locked Room, 1986 (suom. Lukittu huone, 1989)
 In the Country of Last Things, 1987
 Moon Palace, 1989 (suom. Kuun maisemissa, 1990)
 The Music of Chance, 1989 (suom. Sattuman soittoa, 1992)
 Leviathan, 1992 (suom. Leviatan, 1994)
 Auggie Wren’s Christmas Story, 1992
 Mr. Vertigo, 1994 (suom. Mr Vertigo, 1997)
 Smoke, 1995 (elokuvakäsikirjoitus)
 Blue in the Face, 1995 (elokuvakäsikirjoitus yhdessä Wayne Wangin kanssa)
 The Red Notebook, 1995
 Hand to Mouth, 1997
 Lulu on the Bridge, 1998 (oma elokuvaohjaus, suom. Nainen sillalla)
 Timbuktu, 1999 (suom. Timbuktu, 1999)
 The Book of Illusions, 2002 (suom. Illuusioiden kirja, 2002)
 The Story of My Typewriter, 2002 (yhdessä Sam Messerin kanssa)
 Oracle Night, 2004 (suom. Oraakkeliyö, 2005)
 Collected Poems, 2004
 The Brooklyn Follies, 2005, (suom. Sattumuksia Brooklynissa, 2008)
 Travels in the Scriptorium, 2007
 The Inner Life of Martin Fros, 2007
 Man in the Dark, 2008
(Man in the Dark ja Travels in the Scriptorium yhteisjulkaisuna suomeksi nimellä Mies pimeässä ja Matkoja kirjoittajankammiossa, 2009)
 Invisible, 2009, (suom. Näkymätön, 2010)
 Sunset Park  2010
 Winter Journal, 2012
 Here and Now: Letters 2008–2011, 2013

Suomennetut teokset
Runo
Kertomus (Narrative), suom. Helena Sinervo, antologioissa: 
 Maalliset mantrat: runoantologia, toim. Tommy Tabermann, Helsinki: WSOY 2000 ISBN 951-0-24999-8
 Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1

Proosa
 New York -trilogia. Suomentaneet Jukka Jääskeläinen ja Jukka Sirola Tammi, 2002. (Keltainen pokkari.) ISBN 978-951-31-5895-8
 Trilogian suomennokset ilmestyneet alkujaan erillisinä:
 Lasikaupunki. New York -trilogia 1. Suomentanut Jukka Jääskeläinen. Tammi, 1988
 Aaveita. New York -trilogia 2. Suomentanut Jukka Jääskeläinen. Tammi, 1988
 Lukittu huone. New York -trilogia 3. Suomentaneet Jukka Jääskeläinen ja Jukka Sirola. Tammi, 1989
 Kuun maisemissa. Suomentaneet Jukka Jääskeläinen ja Jukka Sirola. Tammi, 1990
 Sattuman soittoa. Suomentanut Erkki Jukarainen. Tammi, 1992
 Leviatan. Suomentanut Jukka Jääskeläinen. Keltainen kirjasto 273. Tammi,1994.
 Mr Vertigo. Suomentanut Jukka Jääskeläinen. Keltainen kirjasto 297. Tammi, 1997.
 Baabelin perilliset: Esseitä 1970–1979. Suomentanut Arto Schroderus. Loki-Kirjat, 1998.
 Timbuktu. Suomentanut Arto Virtanen. Keltainen kirjasto 320. Tammi, 1999.
 Illuusioiden kirja. Suomentanut Erkki Jukarainen. Keltainen kirjasto 342. Tammi, 2002.
 Yksinäisyyden äärellä. Suomentanut Erkki Jukarainen. Tammi, 2005
 Oraakkeliyö. Suomentanut Erkki Jukarainen. Keltainen kirjasto 372. Tammi, 2006.
 Sattumuksia Brooklynissa. (Alkuteos: The Brooklyn Follies.) Suomentanut Erkki Jukarainen. Keltainen kirjasto 389. Tammi, 2008.
 Mies pimeässä, Matkoja kirjoittajankammiossa (yhteisnide). (Alkuteokset: Man in the Dark ja Travels in the Scriptorium.) Suomentanut Erkki Jukarainen. Keltainen kirjasto 400. Tammi, 2009.
 Näkymätön. (Alkuteos: Invisible.) Suomentanut Erkki Jukarainen. Keltainen kirjasto 409. Tammi, 2010. ISBN 978-951-31-5558-2
 Sunset Park. (Alkuteos: Sunset Park.) Suomentanut Erkki Jukarainen. Keltainen kirjasto 422. Tammi, 2011. ISBN 978-951-31-5844-6
 Talvipäiväkirja. (Alkuteos Winter Journal, 2012.) Suomentanut Erkki Jukarainen. Keltainen kirjasto 434. Tammi, 2012. ISBN 978-951-31-6677-9.
 Tässä ja nyt: Kirjeitä ystävyydestä. Yhdessä J. M. Coetzeen kanssa. (Alkuteos Here and Now, 2013.) Suomentaneet Erkki Jukarainen ja Seppo Loponen. Keltainen kirjasto 439. Tammi, 2013. ISBN 978-951-31-7020-2.
 4 3 2 1. Suomentanut Ilkka Rekiaro. Keltainen kirjasto 483. Tammi, 2017. ISBN 978-951-31-9280-8.

Lähteet

Aiheesta muualla 

 
 
 Sauli Niinistö & Paul Auster. Haastattelu vuodelta 2017. Yle Areena. 
 

Yhdysvaltalaiset kirjailijat
Yhdysvaltalaiset fantasiakirjailijat
Yhdysvaltalaiset elokuvaohjaajat
Yhdysvaltalaiset elokuvakäsikirjoittajat
Yhdysvaltalaiset esseistit
Vuonna 1947 syntyneet
Elävät henkilöt
Postmodernistinen kirjallisuus
Seulonnan keskeiset artikkelit
Juutalaiset kirjailijat